CELEX: C2004/146/04
Language: et
Date: 2004-05-29 00:00:00
Title: Kohtuasi C-169/04: Eelotsusetaotlus, mille esitas VAT and Duties Tribunals, London Tribunal Center 2. aprillil 2004. aastal kohtuasjas Abbey National plc (koos menetlusse astunud Inscape Investments Ltd-ga) versus Commissioners of Customs and Excise.

29.5.2004   
            
            
               ET
            
            
               Euroopa Liidu Teataja
            
            
               C 146/3
            
         Eelotsusetaotlus, mille esitas VAT and Duties Tribunals, London Tribunal Center 2. aprillil 2004. aastal kohtuasjas Abbey National plc (koos menetlusse astunud Inscape Investments Ltd-ga) versus Commissioners of Customs and Excise.
   (Kohtuasi C-169/04)
   (2004/C 146/04)
   Euroopa Ühenduste Kohus on saanud VAT and Duties Tribunals, London Tribunal Centeri poolt 5. aprillil 2004. aastal esitatud eelotsusetaotluse kohtuasjas Abbey National plc (koos menetlusse astunud Inscape Investments Ltd-ga) ja Commissioners of Customs and Excise, mis saabus kohtukantseleisse 2. aprillil 2004. aastal.
   VAT and Duties Tribunals, London Tribunal Center küsib Euroopa Kohtult eelotsust järgmistes küsimustes:
   
               1)
            
            
               Kas vabastus “liikmesriikide määratletud eriotstarbeliste investeerimisfondide haldamisest”, nii nagu sätestatud nõukogu kuuenda direktiivi (1) artikli 13B lõike d punktis 6, tähendab seda, et liikmesriigid võivad määratleda tegevused, mis sisaldavad eriotstarbeliste investeerimisfondide “haldamist”, niisamuti nagu nad võivad määratleda eriotstarbelised investeerimisfondid, mis võiksid sellest vabastusest kasu saada?
            
         
               2)
            
            
               Kui vastus esimesele küsimusele on eitav ning mõistele “haldamine” tuleb kuuenda kumuleeruvate käibemaksude direktiivi artikli 13B lõike d punkti 6 kohaselt anda iseseisev tähendus ühenduse õiguse mõistes, nõukogu direktiivi 85/611/EMÜ, millega muudetakse siirdväärtpaberitesse ühiseks investeerimiseks loodud ettevõtjaid käsitlevate seaduste, määruste ja haldusnormide kooskõlastamist (“UCITSi direktiiv” (2)) valguses kas siis depoopanga või usaldusisiku poolt pakutavate teenuste osutamise kulu vabastatakse vastavalt UCITS direktiivi artiklitele 7 ja 14, siseriiklikele õigusnormidele ja asjaomastele finantseerimiseeskirjadele “eriotstarbeliste investeerimisfondide haldamise” summadest vastavalt kuuenda kumuleeruvate käibemaksude direktiivi artikli 13B lõike d punktile 6?
            
         
               3)
            
            
               Ja kui vastus esimesele küsimusele on eitav ning mõistele “haldamine” tuleb anda iseseisev tähendus ühenduse õiguse mõistes, kas vabastus “eriotstarbeliste investeerimisfondide haldamisest” vastavalt kuuenda käibemaksudirektiivi artikli 13B lõike d punktile 6 kohaldub teenustele, mis tehtud kolmanda osapoole fondihaldaja poolt seoses fondide halduskorraldusega?
            
         
      (1)  Nõukogu kuues direktiiv 77/388/EMÜ, 17. mai 1977, kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, 13.06.1977, lk 1)
   
      (2)  20. detsember 1985 (EÜT L 375, 31.12.1985, lk 3)